Előterjesztés

a Közgyűlés részére

Tisztelt Közgyűlés!

A Fővárosi Közgyűlés 2015. március 23.-i ülésén döntött a 2014-2020 közötti programozási időszak 4 magyar operatív programjának (IKOP, KEHOP, VEKOP, GINOP) monitoring bizottságokba való tagdelegálásáról.

Az Emberi Erőforrás Fejlesztési Operatív Program (továbbiakban: EFOP) irányító hatóságának tag delegálására vonatkozó felkérő levele 2015. április 01.-jén érkezett meg, melynek alapján az EFOP monitoring bizottságába a 272/2014. (XI. 5.) Korm. rendelet (a továbbiakban: Korm. rendelet) 29. § (4) bekezdés g) pontja alapján a Fővárosi Közgyűlésnek szavazati joggal rendelkező tagot szükséges delegálnia.

Jelen előterjesztésben elsőként bemutatásra kerülnek az operatív programok monitoring bizottságainak feladatai, továbbá javaslatot teszek az EFOP monitoring bizottságába való, a Fővárosi Közgyűlés által delegálandó tag személyére, illetve annak helyettesére.

**I. A monitoring bizottságok feladatai**

A Korm. rendelet alapján a program végrehajtását operatív program monitoring bizottság követi nyomon.

A monitoring bizottság ellátja az 1303/2013/EU európai parlamenti és tanácsi rendelet 49. cikkében és 110. cikkében, továbbá EMVA finanszírozás esetén az 1305/2013/EU rendelet 74 cikkében, ETHA finanszírozás esetén az 508/2014/EU rendelet 113. cikkében meghatározott feladatokat, valamint a Korm. rendeletben és az ügyrendjében meghatározott egyéb feladatokat.

Az Európai Parlament és a Tanács 2013. december 17-i 1303/2013/EU rendelete 49. cikke alapján:

(1) A monitoring-bizottság évente legalább egyszer ülésezik, és felülvizsgálja a program végrehajtását és a célkitűzései elérésének előrehaladását. Ennek során figyelembe veszi a pénzügyi adatokat, a közös és a program specifikus mutatókat, beleértve az eredménymutatók értékének változásait, illetve a számszerűsített célértékek elérésének előrehaladását és a 21. cikk (1) bekezdésében említett eredményességmérési keretben meghatározott részcélokat, és adott esetben a minőségi elemzések eredményeit.

(2) A monitoring-bizottság megvizsgálja a program teljesítését érintő valamennyi kérdést, beleértve az eredményességi felülvizsgálat következtetéseit is.

(3) A monitoring-bizottsággal konzultálnak, és az - amennyiben azt helyénvalónak ítéli - véleményezi az irányító hatóság által esetlegesen javasolt programmódosításokat.

(4) A monitoring-bizottság észrevételeket tehet az irányító hatóság számára a program végrehajtása és értékelése tekintetében, a kedvezményezettekre háruló adminisztratív terhek csökkentéséhez fűződő intézkedéseket is ideértve. A monitoring bizottság az észrevételei eredményeképpen hozott intézkedéseket monitoring alá vonja.

a rendelet 110. cikke szerint pedig:

(1) A monitoring-bizottság elsősorban a következőket vonja monitoring alá:

*a)* az operatív program teljesítményére hatást gyakorló problémák;

*b)* elért előrehaladás az értékelési terv végrehajtása, valamint az értékelések során tett megállapításokra reagáló nyomon követési intézkedések végrehajtása terén;

*c)* a kommunikációs stratégia végrehajtása;

*d)* nagyprojektek végrehajtása;

*e)* közös cselekvési tervek végrehajtása;

*f)* férfiak és nők közötti egyenlőség, esélyegyenlőség és a hátrányos megkülönböztetés tilalmának előmozdítását célzó intézkedések, beleértve a fogyatékkal élők hozzáférését;

*g)* fenntartható fejlődést előmozdító intézkedések;

*h)* ha az alkalmazandó előzetes feltételrendszer nem teljesül a partnerségi megállapodás és az operatív program benyújtásának időpontjában, az alkalmazandó előzetes feltételrendszer teljesítése érdekében hozott intézkedések terén elért haladás;

*i)* pénzügyi eszközök.

(2) A 49. cikk (3) bekezdésétől eltérve, a monitoring bizottság a következőket vizsgálja és hagyja jóvá:

*a)* a műveletek kiválasztásához használt módszerek és kritériumok;

*b)* az éves végrehajtási jelentések és a záró végrehajtási jelentések;

*c)* az operatív program értékelési terve és az értékelési terv módosításai, beleértve azt is, amikor az értékelési terv vagy annak módosítása a 114. cikk (1) bekezdésének megfelelően egy közös értékelési terv része;

*d)* az operatív program kommunikációs stratégiája és a stratégia módosításai;

*e)* az irányító hatóság által az operatív program módosítására tett javaslatok.

**II. A monitoring bizottságok Korm. rendelet szerinti összetétele:**

A monitoring bizottságok összetételéről a Korm. rendelet 29. §-a rendelkezik. A monitoring bizottság elnökét a miniszterelnök nevezi ki.

Az operatív program monitoring bizottságba az irányító hatóság felkérésére egyenlő szavazati joggal rendelkező tagot delegál:

*a)* az európai uniós források felhasználásáért felelős miniszter,

*b)* az irányító hatóság,

*c)* az államháztartásért felelős miniszter,

*d)* a szakpolitikai felelős,

*e)* a területi programok esetében a területfejlesztés stratégiai tervezéséért felelős miniszter,

*f)* az érintett megyei önkormányzatok érdekképviseleti szerve,

*g)* az érintett megyei jogú városok önkormányzatai érdekképviseleti szerve és a fővárosi közgyűlés,

*h)* a gazdasági és a releváns szakmai érdekképviseletek,

*i)* a szociális partnerek,

*j)* a civil és nem-kormányzati szervezetek (különösen a környezetvédelem, a nemek közti egyenlőség, az esélyegyenlőség, az egyenlő bánásmód, valamint a diszkrimináció-mentesség területéről).

Az operatív program monitoring bizottságba tanácskozási joggal rendelkező tagot delegálhat:

*a)* az Európai Bizottság, – ha az adott program finanszírozásához hozzájárul – az Európai Beruházási Bank, az Európa Tanács Fejlesztési Bank, továbbá a nemzetközi pénzügyi kapcsolatokért felelős miniszter,

*b)* az igazoló hatóság,

*c)* az audit hatóság,

*d)* ha kijelölésre került, a közreműködő szervezet és az alapok alapját végrehajtó szervezet,

*e)* a nem az európai uniós fejlesztési források felhasználásához kapcsolódó fejlesztéspolitikáért felelős miniszter.

**III. Az EFOP monitoring bizottságába delegálandó tag és helyettese**

A Korm. rendelet 29. § (4) bekezdés g) pontja alapján az EFOP monitoring bizottságába a következő tag és helyettes delegálására teszek javaslatot:

|  |  |  |
| --- | --- | --- |
| **Operatív Program megnevezése** | **Delegált neve** | **Helyettesítő személy neve** |
| Emberi Erőforrás Fejlesztési Operatív Program | Szalay-Bobrovniczky Alexandra | Nagyné Varga Melinda Mária |

Kérem a Tisztelt Közgyűlést, hogy a határozati javaslatot elfogadni szíveskedjen.

Határozati javaslat

A Fővárosi Közgyűlés úgy dönt, hogy:

az Emberi Erőforrás Fejlesztési Operatív Program (EFOP) monitoring bizottságába Szalay- Bobrovniczky Alexandrát delegálja. Akadályoztatása esetén helyettesítését Nagyné Varga Melinda Mária látja el.

határidő: azonnal

felelős: Főpolgármester

**Határozathozatal módja:**

Minősített többség.

Budapest, 2015. április„ ”

|  |
| --- |
|  |
| Szalay-Bobrovniczky Alexandrafőpolgármester-helyettes |
| Láttam: |
| Sárádi Kálmánné dr.főjegyző |

mellékletek:

1. irányító hatóság felkérő levele